Mi yebda usarag amnaḍan ɣef usselɣu d wesḥulfu ɣef yisejhaden deg waddal, yenna-d uneɣlaf dakken aktamur n usseqdec n yisejhaden yenqes-d seg 3% deg 2013 ɣer 1,03% deg 2017.
Iwekked-d El Hadi Ould Ali ɣef wussisen ay iga uwanak akken ad yennaɣ mgal tarat-a ay izemren ad teswaɣ ama d tadawsa n yinaddalen, ama d taɣellist-nsen.
« Asseqdec n yisejhaden yezmer ad yeswaɣ igmaḍ iterrasanen d yimazdayen n yinaddalen », ɣef wakken ay d-yenna uneɣlaf ay d-yegren tiɣri i ugguccel n yifarisen ay yettwasemman d isemmaden n tuččit maca, deg tidet, ttuneḥsaben d isejhaden yernu zemren ad ḍurren tadawsa n yinaddalen.
Iger-d daɣ Ould Ali tiɣri i ttawilat n yisalan akken ad ttekkin deg wesḥulfu d ussunnem ɣef tmijwin n usseqdec n yisejhaden deg waddal.
kab_Latn kab_Latn kab_Latn kab_Latn